EkBass/fiwiki-20250220-pages-articles huggingface dataset:
Bernardo Filipe Governo

Bernardo Filipe Governo (21. tammikuuta 1939 Macuse – 20. lokakuuta 2013) oli mosambikilainen roomalaiskatolinen piispa. Hänet vihittiin kapusiinien papiksi 4. lokakuuta 1969 ja nimitettiin Quelimanen hiippakunnan johtoon 31. toukokuuta 1976. Piispaksi vihkiminen seurasi 10. lokakuuta. Pääkonsekraattorina toimi Francesco Colasuonno, jota avustivat Jaime Pedro Gonçalves ja Alberto Setele.Catholic-Hierarchy.org: Bishop Bernardo Filipe Governo, O.F.M. Cap. Governo erosi tehtävistään Quelimanen piispana 10. maaliskuuta 2007. == Lähteet == Luokka:Mosambikilaiset papit Luokka:Katoliset piispat Luokka:Vuonna 1939 syntyneet Luokka:Vuonna 2013 kuolleet
Alberto Setele

Alberto Setele (22. marraskuuta 1935 Zavala – 7. syyskuuta 2006) oli mosambikilainen roomalaiskatolinen piispa. Hänet vihittiin papiksi Inhambanen hiippakuntaan 9. elokuuta 1964 ja nimitettiin sen johtoon 20. marraskuuta. Piispaksi vihkiminen seurasi 8. helmikuuta 1976. Pääkonsekraattorina toimi Alexandre José Maria dos Santos, jota avustivat Ernesto Gonçalves da Costa ja Januário Machaze Nhangumbe.Catholic-Hierarchy.org: Bishop Alberto Setele Setele kuoli 70-vuotiaana virassa. == Lähteet == Luokka:Mosambikilaiset papit Luokka:Katoliset piispat Luokka:Vuonna 1935 syntyneet Luokka:Vuonna 2006 kuolleet
Tomé Makhweliha

Tomé Makhweliha (s. 2. tammikuuta 1945) on mosambikilainen roomalaiskatolinen arkkipiispa. Hänet vihittiin dehoniaanien papiksi 8. joulukuuta 1973 ja nimitettiin Pemban hiippakunnan johtoon 24. lokakuuta 1997. Piispaksi vihkiminen seurasi 18. tammikuuta 1998. Pääkonsekraattorina toimi Manuel Vieira Pinto, jota avustivat Januário Machaze Nhangumbe ja Manuel Chuanguira Machado.Catholic-Hierarchy.org: Archbishop Tomé Makhweliha, S.C.I. Makhweliha sai 16. marraskuuta 2000 nimityksen Nampulan arkkipiispaksi. == Lähteet == Luokka:Mosambikilaiset papit Luokka:Katoliset arkkipiispat Luokka:Vuonna 1945 syntyneet Luokka:Elävät henkilöt
Sekatyömies

Sekatyömies tai sekatyöläinen on tiettyyn osaamisalueeseen erikoistuneen ammattityöläisen vastakohtaan viittaava työntekijän nimitys.Nykysuomen sanakirja osa 5, hakusana sekatyöläinen Sekatyömiehet tai -työläiset muodostivat aiemmin merkittävän osan erityisesti tehtävästä toiseen liikkuvasta apu- ja sesonkityövoimasta. Sekatyömiehen tehtäviin ei ollut koulutusta, vaan osaaminen kehittyi tekemällä oppimisen kautta. Sekatyöläinen edusti tietynlaista ylijäämäkategoriaa, kaatoluokkaa; sitä ei välttämättä pidetty "oikeana" ammattinimikkeenä. ==Tehtäviä== Sekatyömiehiä oli rakennustyömailla avustavissa tehtävissä. He saattoivat myös tehdä sementti- ja betonitöitä. Heitä toimi paljon satamissa ja maanrakennustöissä. He huolehtivat esimerkiksi tehtaiden polttoainehuollosta halkotarhoilla. Talvisin lumityöt tarjosivat heille paljon työmahdollisuuksia. ==Järjestäytyminen Suomessa== Sekatyöläiset järjestäytyivät useaan eri ammatilliseen organisaatioon: Suomen Tehdas- ja Sekatyöväen Liitto piti ensimmäisen edustajakokouksensa vuonna 1909. Vuonna 1921 STSL yhdistyi Suomen Saha-, Kuljetus- ja Sekatyöväen Liittoon ja sen perustava edustajakokous pidettiin vuonna 1921.Pöytäkirja Suomen saha-, kuljetus- ja sekatyöväen liiton perustavasta edustajakokouksesta, Suomen sahateollisuustyöväen liiton viidennestä edustajakokouksesta, Suomen kuljetustyöntekijäin liiton neljännestä edustajakokouksesta, Suomen tehdas- ja sekatyöväen liiton neljännestä edustajakokouksesta: pidetyt Helsingissä 3-8 p:nä lokak. 1921 (Suomen saha-, kuljetus- ja sekatyöväen liitto, 1921)Historia - Rakennusliiton osasto 82 ry Maaseututyöväen Liitto puolestaan toimi vuosina 1945–1993. Vuonna 1949 liitossa oli 12 674 jäsentä.Suomen ammattiyhdistysten keskusliitto: vuosikirja 1950, s.97Arkisto: Maaseututyöväen liitto Nykyään sanaa sekatyömies saatetaan Suomessa käyttää tarkoittamaan monialaista, lyhytaikaisissa työsuhteissa toimivaa ammattilaista esimerkiksi media- alalla.Esimerkki sekatyömies-sanan muuttuneesta käytöstä: == Lähteet == Luokka:Ammatit
Udraw Pictionary

Udraw Pictionary on Pipeworksin kehittämä ja THQ:n julkaisema taidepeli, joka julkaistiin kaikille seitsemännen sukupolven kotikonsoleille ja Nintendo DS:lle. Pelin julkaisu tapahtui Pohjois-Amerikassa 14. marraskuuta 2010 ja muualla maailmassa alkuvuodesta 2011. Peli pohjautuu tunnettuun lautapeliin, Pictionaryyn, jossa pelaajat piirtävät piirustuksia vihjeiksi arvattavalle esineelle ja heidän joukkuetovereidensa pitää arvata sanoin että mikä esine on kyseessä. ==Pelaaminen== Kun peli on suunniteltu moninpeliksi ja partypeliksi kaiken ikäisille, pelaajat voivat valita tiimiin jopa neljä pelaajaa pelaamaan. Kun Udraw GameTablet tulee Udraw Studion kanssa, jossa pelaajat voivat tutustua miten stylus-kynää ja GameTabletiä käytetään, sekä siihen että miten niillä piirretään ja väritetään kuvia. Pelatakseen, pelaajat pyörittävät arpakuutiota hipaisemalla GameTabletiä stylus-kynällä ja etenee läpi ruutujen pelilaudalla. Pelaajat piirtävät vihjeitä ja antaa tiimikavereiden arvata minuutin ajan, että mikä kuvassa on. Pelin objekti on olla ensimmäinen joukosta, joka saavuttaa viimeisimmän ruudun pelilaudalla. Udraw Pictionaryssä on yli 3000 vihjettä tai tehtävää, perinteisiä Adult Cluesejaa, joita ovat esimerkiksi Object, Difficult ja Action tai Junior Clueseja, joihin kuuluu puolestaan esimerkiksi Animal Houses ja At the Zoo, jotka on suunnattu nuoremmille. Peli eroaa klassisesta Pictionary-pelistä siten, että siinä on uusia piirto-moodeja. Normaali Pictionary-moodi antaa pelaajien pelata peliä showtyylillä 3D pelilaudalla valikoimalla piirtovälineitä, harjoja ja värejä saadakseen elävempää ja hahmottavempaa kokemusta. Pictionary Manialla on custom-pelilauta ja seitsemän uutta piirtomoodia, joihin kuuluu Get In Straight, Shape It Up, Rotation Frustration, One Line, Ink Limit, No Peeking ja Off Hand. Free Draw antaa pelaajan käyttää piirtotyökaluja Udraw Game Tabletillä taideteoksien luomiseen. ==Vastaanotto== Udraw Pictionary on saanut pääosin positiivisia vastaanottoja. Kun THQ näytteli Udraw Pictionaryn Gamescom 2010-tapahtumassa, arvostelijat huomioivat että pelin lisätila "tekee hulluja juttuja, kuten rajoittaa mustemäärää, jota on saatavilla piirtämiseen, kiertää kuvan kun vedät tai saa sinut piirtämään ilman nostamatta kynää GameTabletiltä. Tämä lisää raikkautta Pictionaryn kokemukseen, joka on sidottu menemään hyvin alas perheiden ja ystävien pariin". Videopeliarvostelijat Joystiqillä huomioivat että "Udraw-versio sisältää yhden muunnelman, joka tekee pelistä huomattavasti vaikeamman ja luultavasti hauskemman". IGN sanoi että Pictionary on "suunniteltu perheelle kodikkaaseen tunnelmaan", tehden siitä "partypelin" muiden uDraw GameTabletille suunniteltujen pelien keskuudessa. USA Today kirjoitti, että Pictionary voi olla "paras peli ja ehkä jopa kaikista suosituin peli -- uDrawille". ==Katso myös== * Udraw Studio * THQ ==Lähteet== Luokka:Vuoden 2010 videopelit Luokka:PlayStation 3 -pelit Luokka:Xbox 360 -pelit Luokka:Nintendo DS -pelit Luokka:Wii-pelit
Harjakaisen & Piisisen talkoot

Harjakaisen ja Piisisen talkoot on Suomen ympäristöministeriön ja Yellow Film & TV:n yhteistyössä tuottama MTV3-kanavalla 22. syyskuuta 2012 alkanut viihdeohjelma, jossa remonttimestari Jorma Piisinen ja rakennusmestari Timo Harjakainen (näyttelijä Aku Hirviniemi) yhdistävät voimansa. == Jaksot == Jakso Nimi Ensiesitys 1\. Seinät 22. syyskuuta 2012 2\. Kylpyhuone 29. syyskuuta 2012 3\. Lämmöneristys 6. lokakuuta 2012 4\. Ikkuna 20. lokakuuta 2012 5\. Sauna 27. lokakuuta 2012 6\. Katto 3. marraskuuta 2012 7\. Keittiö 10. marraskuuta 2012 8\. Sadevesi 17. marraskuuta 2012 9\. WC 24. marraskuuta 2012 10\. Ilmanvaihto 1. joulukuuta 2012 11\. Lattia 8. joulukuuta 2012 12\. Tulevaisuuden energiaratkaisut 15. joulukuuta 2012 ==Lähteet== == Aiheesta muualla == * Harjakaisen & Piisisen talkoot * Hometalkoot Luokka:Makasiiniohjelmat Luokka:Putous
Desirèe Henry

Desirèe Henry (s. 26. elokuuta 1995) on brittiläinen pikajuoksija. Henry voitti kultaa 200 metrin juoksussa alle 18-vuotiaiden MM-kilpailuissa 2011. Alle 20-vuotiaiden MM-kilpailuissa 2012 hän sijoittui samalla matkalla neljänneksi. Alle 20-vuotiaiden EM-kilpailuissa 2013 hän sijoittui 200 metrillä toiseksi ja voitti Britannian joukkueessa kultaa 4 × 100 metrin viestissä. Hän oli alle 20-vuotiaiden MM-kilpailuissa 2014 neljäs 100 metrillä. Saman vuoden Zürichin EM-kilpailuissa hän oli 100 metrillä seitsemäs ja juoksi ankkuriosuuden kultaa voittaneessa Britannian pikaviestijoukkueessa. Henry juoksi Pekingin MM-kilpailuissa 2015 Britannian 4 × 100 metrin viestijoukkueessa, joka sijoittui neljänneksi maan ennätysajalla 42,10. Amsterdamin EM-kilpailuissa 2016 hän keskeytti 100 metrin loppukilpailun. Rio de Janeiron olympialaisissa hän juoksi pikaviestissä toisen osuuden Britannian joukkueessa, joka sai pronssia maan ennätysajalla 41,77. 100 metrillä hän karsiutui välierissä. Lontoon MM-kilpailuissa 2017 hän juoksi toisen osuuden hopeaa saaneessa Britannian pikaviestijoukkueessa ja karsiutui 100 metrin välierissä. Hän juoksi toisen osuuden 4 × 100 metrin viestissä Britannian voittaessa Euroopan-mestaruuden Roomassa 2024. Saman vuoden Pariisin olympialaisissa hän juoksi alkuerissä Britannian 4 × 100 metrin viestijoukkueessa, joka loppukilpailussa saavutti toisella kokoonpanolla hopeaa. Henry oli yksi Lontoon 2012 kesäolympialaisten olympiatulen sytyttäjistä. ==Henkilökohtaiset ennätykset== :Lähteet:IAAF, Tilastopaja ;Ulkoradat * 100 metrin juoksu: 11,06 (2016) * 200 metrin juoksu: 22,46 (2016) * 400 metrin juoksu: 52,27 (2016) ;Sisäradat * 60 metrin juoksu: 7,22 (2014) * 200 metrin juoksu: 23,78 (2011) ==Lähteet== Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1995 syntyneet Luokka:Elävät henkilöt
Turvalaakso

Turvalaakso oli Vantaan Viinikkalan kaupunginosaan 1990-luvun lopulta saakka suunniteltu mutta vain pieneltä osin toteutettu yrityspuisto. Se olisi ensimmäisenä toimistokeskuksena Suomessa erikoistunut yrityskohtaisiin turvallisuusratkaisuihin ja -palveluihin. Turvalaaksoa kehitti ja markkinoi Turvalaakso Kiinteistöt Oy, joka on Suomen Pankin ja Skanska Etelä-Suomi Oy:n omistama yhtiö. Turvalaakso oli määrä rakentaa Tuupakan risteyksen lähelle, Suomen Pankin omistamalle 60 hehtaarin tontille Kehä III:n pohjoispuolelle, jossa sijaitsee Suomen Pankin entinen setelipaino. Yhtenäiselle alueelle suunnitellun kulunvalvonnan, vartioinnin ja kävijävirtojen ohjaamisen tarkoituksena oli teollisuusvakoilun estäminen. Yritykset oli määrä suojata paitsi vierailta myös toisiltaan yritysten välille rakennettavalla suojauksella. Turvalaakson yrityksille oli kullekin määrä räätälöidä tarvittavat kulunvalvonta- ja lukituspalvelut sekä tietoverkkojen turvatoimet. Tarpeen mukaan yritys olisi voinut tilata lisäpalveluja, kuten postin läpivalaisun, palomuureja, holveja sekä turvallisuuskonsultointia. Kiinteistöille ei kuitenkaan tuolloin ilmennyt kysyntää. Ainoana Turvalaaksoon suunnitelluista rakennuksista valmistui vuonna 2002 silloisen Setec Oy:n toimitalo. Tiloissa toimii nyt Setecin toiminnan jatkaja Gemalto Oy sekä turvallisuusalan yritykset Avarn Security Finland (muun muassa entisen G4S Suomen toiminnot) ja Loomis Suomi. Myös useilla museoilla, kuten Helsingin kaupunginmuseolla ja Helsingin taidemuseolla, on kokoelmiensa säilytystiloja alueella. Naapurustossa toimii esimerkiksi Forsman tea, Pohjoismaiden suurimpiin lukeutuva teetalo. ==Lähteet== Luokka:Suomen teollisuusalueet Luokka:Suomen toteutumattomat kaupunkisuunnitelmat Luokka:Vantaan rakennukset ja rakennelmat Luokka:Viinikkala
Svitlana Azarova

Svitlana Azarova (; s. 1976) on ukrainalais-alankomaalainen säveltäjä. Hän valmistui vuonna 1996 Izmailin pedagogisesta instituutista, vuonna 2000 Odessan A. V. Neždanova -valtionkonservatoriosta ja vuonna 2007 Amsterdamin konservatoriosta. Hänen teoksiaan ovat usein inspiroineet hengelliset ja filosofiset aiheet.Pytheas Center for Contemporary Music: Svitlana Azarova Hän on asettunut Haagiin.Azarova.com: About ==Ura== * Petra Stump, klarinetti (Itävalta) * Mariko Nishioka, lyömäsoittimet (Japani) ja Yuka Sugimoto, lyömäsoittimet (Japani) * Nieuw Ensemble (Alankomaat) * Stephan Vermeersch (Belgia) * Marcel Worms (Alankomaat) * Ensemble pass_ПОРТ (Ukraina – Saksa - Brasilia - Ranska), kapellimestari: Kevin John Edusei * Sinfonia Iuventus, kapellimestari: Roman Rewakowicz (Puola) * Eastern Connecticut Symphony Orchestra, kapellimestari Toshiyuki Shimada * Orchestre national d'Île-de- France (ONDIF), kapellimestari Enrique Mazzola * Netherlands Philharmonic Orchestra (NedPho), kapellimestari Marc Albrecht * Royal Danish Opera, kapellimestari Anna-Maria Helsing ==Sävellyksiä== * 2019 ** Hoc Vinces! suurelle orkesterille * 2015-2016 ** Momo and the time thieves; the story of the child, who brought the stolen time back to the people kaksinäytöksinen, täysimittainen ooppera suurelle orkesterille, kuorolle ja solisteille. Perustuu Michael Enden romaaniin Momo; tilaajana Tanskan kuninkaallinen ooppera, maailmanensi-ilta 15. lokakuuta 2017 Kööpenhaminan oopperatalon (Operaen på Holmen) suurella näyttämöllä. * 2014 ** Hundred thirty one Angstrom sinfonia suurelle orkesterille * 2013 ** Concerto Grosso viululle, alttoviulusoololle ja jousiorkesterille * 2011 ** Mover of the Earth, Stopper of the Sun sinfoniaorkesterille (alkusoitto), tilaajana ONDIF ** I fell into the sky... alttoviulusoololle * 2010 ** Pure thoughts transfixed sinfonia suurelle orkesterille * 2008 ** Beyond Context kamariorkesterille, tilaajana Polish Institute in Kyiv (Польський Інститут у Києві) ** From this kind... kuorolle, vaskipuhaltimille ja lyömäsoittimille Oksana Zabuzhkon sanoihin == Lähteet == == Aiheesta muualla == * Viralliset sivut , Luokka:Ukrainalaiset säveltäjät Luokka:Vuonna 1976 syntyneet Luokka:Elävät henkilöt
Lyell Cresswell

Lyell Cresswell (13. lokakuuta 1944 Wellington – 2022) oli uusiseelantilainen säveltäjä. Hän opiskeli Wellingtonissa, Torontossa, Aberdeenissa sekä Utrechtissa. Hän oli muun muassa Forman Fellowina Edinburghin yliopistossa (1980–1982) ja Cramb Fellowina Glasgowin yliopistossa (1982–1985). Cresswell toimi sen jälkeen päätoimisena säveltäjänä Edinburghissa. Hän sai Victoria University of Wellingtonn kunniatohtorin arvon vuonna 2002.Naxos: Lyell Cresswell Hänen tuotantoonsa kuuluu muun muassa lukuisia konserttoja sekä ooppera Good Angel Bad Angel (2005).NMC: Cresswell, Lyell == Lähteet == Luokka:Uusiseelantilaiset säveltäjät Luokka:Oopperasäveltäjät Luokka:Vuonna 1944 syntyneet Luokka:Vuonna 2022 kuolleet
Johannes Prioris

Johannes Prioris (n. 1460 - 1514) oli 1400–1500-lukujen vaihteessa vaikuttanut ranskalais-flaamilaiseen koulukuntaan kuulunut säveltäjä. Hänen tiedetään toimineen urkurina Roomassa vuonna 1490 ja maître de chapellena Ludvig XII:lle vuonna 1507. Hänen tuotantoonsa kuuluu muun muassa requiem, chansoneita ja motetteja.HOASM: Johannes Prioris == Lähteet == == Aiheesta muualla == * Luokka:Alankomaalaiset säveltäjät Luokka:Renessanssisäveltäjät Luokka:1460-luvulla syntyneet Luokka:1510-luvulla kuolleet
Mankila

Mankila eli Mankilankylä on Siikalatvan kunnassa, entisen Rantsilan kunnan alueella sijaitseva kylä. Se sijaitsee 50 kilometriä kuntakeskuksesta pohjoiseen. Rantsilan taajamasta on matkaa 15 kilometriä. Vuoden 2012 alussa kylässä asui noin 260 asukasta. Kylä on saanut nimensä Siikajokivarressa asuneen Antti Mankin mukaan. Nykyisellään Mankila on laaja viljelymaisema, jonka halki kulkee kylänraitti, jonka varrella on muun muassa rukoushuone ja seurantalo. Mankilassa on ollut oma koulu, joka lakkautettiin keväällä 2012. Temmeksen taajaman ja Mankilan välinen tieosuus on Suomen sodan aikainen venäläisten rakentama tykkitie, josta on yhä jäänteitä. Kylässä sijaitsee Rantsilan alueen suurin järvi Mankilanjärvi. Järvi on aiemmin tunnettu nimillä Kärsämänjärvi, Ylijärvi ja Pieni-Kärsämä. ==Lähteet== ==Aiheesta muualla== * Mankilan kyläseura * Rantsilan kuva-arkisto: Mankilankylä Luokka:Rantsilan kylät
Walter Lambe

Walter Lambe (1450/1 – myöhemmin kuin 1499) oli englantilainen säveltäjä. Hän oli muun muassa yksi Eton Choirbookin pääsäveltäjistä. Hänet valittiin King's Scholariksi Eton Collegeen vuonna 1467, ja vuonna 1479 hän aloitti työskentelyn St George's Chapelissa, Windsorin linnassa. Vuoden 1492 jälkeen hänen liikkeistään on hyvin vähän tietoa. Hänen sävellyksiinsä lukeutuu Eton Choirbookin pisin antifoni, "O Maria plena gratia".HOASM: Walter Lambe == Lähteet == == Aiheesta muualla == * International Music Score Library Project: Nuotteja Luokka:Brittiläiset säveltäjät Luokka:Renessanssisäveltäjät Luokka:1450-luvulla syntyneet Luokka:Kuolinvuosi puuttuu
Kitiskari

Kitiskari on pieni kallioinen saari Sipoon edustalla Sipoonselällä Suomenlahdella. Sen pinta ala on noin 0,9 hehtaaria, pituus 170 metriä ja leveys 70 metriä. Saarella ei ole rakennuksia, ja sen korkein kohta on noin viisi metriä meren pinnan yläpuolella. Kitiskarin ympärillä on muitakin pieniä saaria. == Lähteet == Luokka:Sipoon saaret
Hypokaleeminen periodinen paralyysi

Hypokaleeminen periodinen paralyysi on perinnöllinen sairaus, joka aiheuttaa jaksoittaista lihasheikkoutta ja joskus vakavaa halvaantumista. Sairauden aiheuttaa viallinen CNA4A-geeni. Se periytyy yleensä autosomissa dominantisti. Tapauksia on kuitenkin todettu myös ilman perinnöllisyyttä. Hypokaleemista periodista paralyysiä sairastaa arviolta yksi ihminen 100 000:sta.MedlinePlus: Hypokalemic periodic paralysis Yleensä hypokaleemisen periodisen paralyysin oireet puhkeavat nuoruusiässä. Oireet ovat kuitenkin mahdollisia jo alle 10-vuotiailla. Heikkous tai halvaus ilmenee yleensä olkapäissä ja lanteissa, mutta se voi koskea myös käsivarsia, sääriä, silmien lihaksia sekä lihaksia, joita käytetään hengittänisessä ja nielemisessä. Kohtaukset esiintyvät yleensä hereillä ollessa, tavallisimmin unen tai levon jälkeen. Kesken liikunnan kohtauksia esiintyy vain harvoin. Kohtausten tyypillinen kesto on 3–24 tuntia, ja niiden puhkeamisen saattaa laukaista runsaan hiilihydraatti- ja suolapitoinen ruoka tai alkoholinkäyttö. Jos kohtaus koskee hengittämisessä tai nielemisessä käytettäviä lihaksia, kyseessä on hätätila. Kohtausten aikana saattaa myös esiintyä vaarallisia rytmihäiriöitä. Kalium saattaa pysäyttää kohtauksen. == Lähteet == == Aiheesta muualla == *Terveyskirjasto: Hypokaleeminen periodinen paralyysi Luokka:Perinnölliset sairaudet Luokka:Lihassairaudet
Propp

Propp on seuraavien henkilöiden sukunimi: * Brian Propp, jääkiekkoilija * Vladimir Propp, filologi Luokka:Sukunimet
Yhdystie 8090

Yhdystie 8090 on Siikajoen Metsäperältä Tyrnävän Temmeksen taajamaan johtava yhdystie. Sen pituus on noin 18,5 kilometriä, kulkien Siikajoen, Siikalatvan, Limingan ja Tyrnävän kuntien alueella. Tie lähtee kantatieltä 86, ja risteytyy Siikalatvan Mankilan kylään johtavan yhdystien 8080 kanssa, josta se kääntyy pohjoisen suuntaan Temmekselle. Tie päättyy valtatielle 4. Metsäperältä Hartaanselälle asti tie on soratietä ja loppuosa Temmekselle asti asfaltoitua. Mankilan kylän ja Temmeksen välinen tieosuus on Suomen sodan aikainen venäläisten rakentama tykkitie, josta on yhä jäänteitä. ==Lähteet== 8090 Luokka:Siikajoen liikenne Luokka:Limingan liikenne Luokka:Siikalatvan liikenne Luokka:Tyrnävän liikenne Luokka:Temmes
Nazia Hassan

Nazia Hassan (3. huhtikuuta 1965 Karachi – 13. elokuuta 2000) oli pakistanilainen poplaulaja. Hän aloitti ammattilaisuransa 15-vuotiaana, kun hän oli "Aap Jaise Koi" -kappaleen päälaulajana elokuvassa Qurbani (1980). Vuonna 1981 Hassan voitti esityksestään Filmfare-palkinnon kategoriassa Best Female Playback Singer. Hänen menestyneisiin albumeihinsa lukeutuvat Disco Deewane, Young Tarang ja Hotline. Hassan kuoli 35-vuotiaana keuhkosyöpään, ja Pakistanin hallitus myönsi hänelle Pride of Performance -palkinnon vielä postuumisti vuonna 2002.Nazia Hassan: A disco queen remembered Hassan sai Lontoossa juristin koulutuksen. Myös hänen veljensä Zohaib ja sisko Zahra ryhtyivät laulajiksi. Hassan meni 30. maaliskuuta 1995 naimisiin Mirza Ishtiaq Baigin kanssa, ja huhtikuussa 1997 parille syntyi poika Arez. Pari erosi 4. elokuuta 2000. == Lähteet == Luokka:Pakistanilaiset laulajat Luokka:Vuonna 1965 syntyneet Luokka:Vuonna 2000 kuolleet
Oktjabrskoje

Oktjabrskoje () on kaupunkityyppinen taajama Venäjän Hantien ja mansien autonomisen piirikunnan länsiosassa, Obin itärannalla. Taajama sijaitsee linnuntietä noin 226 kilometriä piirikunnan pääkaupunki Hanty-Mansijskista luoteeseen. Taajama sijaitsee historiallisella ugrien (hantien) mailla, jossa Siperian kaanikunnan aikaan sijaitsi eräs hantiruhtinaskunnan aluekeskuksista. Se liitettiin osaksi Moskovan Venäjää Siperian valloituksen yhteydessä; paikkakunnan perustamisajankohtana mainitaan joskus valloitusajalta oleva 1590. Neuvostoaikana paikkakunnan elinkeinoihin kuuluivat muun muassa kalastus, metsähallinto ja vointuotanto. Nykyään tämä 3 640 (2010) asukkaan kaupunkityyppinen taajama toimii yhteensä 32 224 asukkaan Oktjabrskojen piirin hallintokeskuksena. Oktjabrskoje sijaitsee tärkeiden Jamalin Nenetsian Urengoin, Novyi Urengoin ja Nadymin seudulta saapuvien maakaasun siirtoputkistojen lähistöllä; satelliittikuvan mukaan nämä putkistot alittavat Obin runsas 10 kilometriä taajaman luoteispuolella. Lähin rautatieasema sijaitsee Obin toisella puolella Priobjen taajamassa linnuntietä noin 25 kilometriä Oktjabrskojesta luoteeseen (yhteys Obin yli vesitse). Lähimmät lentoasemat sijaitsevat Njaganissa ja Belojarskissa. Belojarskiin on tieyhteys, josta maantie jatkuu kestopäällysteisenä koilliseen Jamalin Nenetsian keskiosien (Nadym) maantieverkkoon. == Lähteet == Luokka:Hanti- Mansian kaupunkimaiset taajamat
George Beattie

George Beattie (28. toukokuuta 1877 Montreal – 6. huhtikuuta 1953 Hamilton) oli kanadalainen ampuja. Hän sai vuoden 1908 kesäolympialaisissa Lontoossa hopeaa sekä haulikon yksilö- että joukkuekilpailussa. Kesäolympialaisissa 1920 Antwerpenissä hän osallistui jälleen sekä haulikon yksilö- että joukkuekilpailuun sijoittuen jälkimmäisessä viidenneksi. Vuoden 1924 kesäolympialaisissa Pariisissa Beattie sai hopeaa haulikon joukkuekilpailussa, ja yksilökilpailussa hän jäi kuudennelle sijalle. == Lähteet == Luokka:Kanadalaiset ampujat Luokka:Kanadalaiset olympiamitalistit Luokka:Vuonna 1877 syntyneet Luokka:Vuonna 1953 kuolleet
Erkki Lähderanta

Erkki Lähderanta on Lappeenrannan teknillisen yliopiston fysiikan professori. Lähderannan erikoistumisen alaa ovat puolijohteet ja magnetismi, ja hän on perehtynyt syvällisesti nanohiileen. Edelleen Erkki Lähderannan tutkimuskohteita ovat spintroniikka, suprajohtavuus ja dendrimeerit. Erityistä painoa hän on Lappeenrannassa pannut akateemiselle Venäjä-yhteistyölle. Lähderanta saikin vuonna 2012 Venäjän teknillisten tieteiden akatemian korkeimman kunnianosoituksen, N. N. Semenov -mitalin. Lähderanta on väitellyt filosofian tohtoriksi Turun yliopistosta vuonna 1993. Lappeenrannan teknillisen yliopiston professorina hän on työskennellyt vuodesta 2004 lähtien. Lähderanta on myös Turun ja Vaasan yliopiston dosentti. ==Lähteet== Luokka:Lappeenrannan teknillisen yliopiston professorit Luokka:Syntymävuosi puuttuu Luokka:Elävät henkilöt Luokka:Suomalaiset professorit
Philip Daubenspeck

Philip Burton ("Phil") Daubenspeck (28. lokakuuta 1905 Los Angeles – 6. maaliskuuta 1951 Los Angeles) oli yhdysvaltalainen vesipalloilija, joka edusti Los Angeles AC:ia. Hän oli kotikaupungissaan järjestetyissä vuoden 1932 kesäolympialaisissa mukana saamassa pronssia. Hän kilpaili vähemmällä menestyksellä myös kesäolympialaisissa 1936 Berliinissä sijoittuen joukkueineen yhdeksänneksi.Phil Daubenspeck Biography and Olympic Results | Olympics at Sports-Reference.com == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiamitalistit Luokka:Vuonna 1905 syntyneet Luokka:Vuonna 1951 kuolleet
Kurkkusalaatti

Kurkkusalaatti tai kurkkupikkelssi tai kurkkupikkelsi on pääosin maustekurkusta tehtyä salaattia. Eräät kurkkusalaatit sisältävät myös huomattavasti paprikaa. Kurkkusalaattia käytetään muun muassa hampurilaisten ja nakkisämpylöiden täytteenä. Se on myös grillikioskeissa valmistettavien ruoka-annoksien yleinen lisättävä mauste. ==Lähteet== == Aiheesta muualla == Luokka:Salaattiruoat Luokka:Seulonnan keskeiset artikkelit
Christian Fuchs

Christian Fuchs (s. 7. huhtikuuta 1986 Neuenkirchen, Itävalta) on itävaltalainen jalkapalloilija, pelipaikaltaan vasen puolustaja. Hän voi pelata myös vasempana keskikenttäpelaajana. Hän edusti kevääseen 2021 saakka Englannin Valioliigassa pelaavaa Leicester Cityä. Fuchs on pituudeltaan 186 cm. Fuchs aloitti uransa aikuisten tasolla 1. Wiener Neustädterissa, jossa pelasi kauden 2002–2003. Seuraavat viisi kautta hän edusti Itävallan Bundesliigassa pelannutta SV Mattersburgia. Hän pelasi seuran tappiollisissa Itävallan cupin loppuotteluissa 2006 ja 2007. Fuchs siirtyi Saksan Bundesliigassa pelanneeseen VfL Bochumiin kesällä 2008. Pelattuaan seurassa kahden kauden aikana 53 bundesliigaottelua hän siirtyi kaudeksi 2010–2011 lainalle Mainz 05:een. Siirto vakinaistettiin kesällä 2011, mutta hän siirtyi vielä ennen kauden alkua Mainzista Schalkeen. Hän pelasi Schalkessa neljän kauden aikana yhteensä 99 bundesliigaottelua. Hän voitti seurassa DFL- Supercupin 2011. Fuchs siirtyi ilmaisella siirrolla Leicesteriin kesällä 2015. Hän pelasi 32 valioliigaottelua Leicesterin voittaessa mestaruuden kaudella 2015–2016. Seuraavalla kaudella hän pelasi 36 liigaottelua ja teki kaksi maalia. Mestarien liigassa hän pelasi yhdeksän ottelua. Kaudella 2017–2018 hän pelasi 25 valioliigaottelua, mutta seuraavalla kaudella vain kolme. Kaudella 2019–2020 hän pelasi yksitoista sarjaottelua ja viimeisellä Leicester- kaudellaan 2020–2021 yhdeksän valioliigaottelua. Hän pelasi yhdessä ottelussa Leicesterin tiellä FA Cupin mestaruuteen 2021. == Maajoukkue == Fuchs pelasi ensimmäisen A-maaottelunsa Itävallan jalkapallomaajoukkueessa ystävyysottelussa Kroatiaa vastaan toukokuussa 2006. Hän pelasi EM- kilpailuissa 2008 ottelun Saksaa vastaan. Ainoan maaottelumaalinsa hän on tehnyt ystävyysottelussa Kreikkaa vastaan marraskuussa 2010. Hän pelasi Itävallan kaikki kolme ottelua EM-kilpailuissa 2016. Hän ei ole esiintynyt maajoukkueessa sen jälkeen. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1986 syntyneet Luokka:Elävät henkilöt
Akilles Bandy

Porvoon Akilles on porvoolainen vuonna 1902 perustettu urheiluseura. Seuran jääpallotoiminta alkoi vuonna 1920. SM-sarjaan Akilles nousi ensimmäistä kertaa vuonna 1933. Joukkueen kotikenttä on Porvoon tekojäärata kaupungin keskustassa. Akilles on voittanut jääpallon suomenmestaruuden vuosina 1981, 1985, 2020 ja 2021. Jääpallon Suomen Cup mestaruuksia Akilles on voittanut 2018–2019, 2019–2020, 2020–2021 ja 2024–2025. Tiedosto:Bandy match Akilles- LaPa in Porvoo 1971 (JOKABBL3B B05-1).tif|Porvoo Akilles - Lappeenrannan Pallo tammikuussa 1971 == Lähteet == == Aiheesta muualla == * Seuran omat sivut Luokka:Suomalaiset jääpalloseurat Luokka:Porvoolaiset urheiluseurat Luokka:Vuonna 1902 perustetut urheiluseurat
Marion Barron

Marion Barron (s. 28. maaliskuuta 1958) on brittiläinen näyttelijä. Hän syntyi Brittiläisessä Nigeriassa ja kasvoi lapsuutensa Dumfriesissa Skotlannissa. Hänellä on televisiorooleja 1990-luvulta sarjoissa The Bill ja Screen Two sekä Pokka pitää, jossa hän esitti pastorin vaimoa. Marion Barronilla on mies Simon ja kaksi lasta.Marion Barron IMDB:ssa ==Lähteet== Luokka:Brittiläiset näyttelijät Luokka:Vuonna 1958 syntyneet Luokka:Elävät henkilöt
Akilles Fotboll

Akilles Fotboll on urheiluseura Porvoon Akilleksen jalkapallojaosto. Jalkapallo on kuulunut seuran ohjelmaan vuodesta 1907, ja Akilles on yksi Suomen vanhimmista edelleen toimivista jalkapalloseuroista. Kaudella 2017 Akilles pelaa jalkapallon Nelosessa. == Lähteet == == Aiheesta muualla == * Seuran sivusto Luokka:Suomalaiset jalkapalloseurat Luokka:Porvoolaiset urheiluseurat
Koripallo kesäolympialaisissa 2012 – naisten turnaus

Naisten koripalloturnaus kesäolympialaisissa 2012 alkoi 28. heinäkuuta ja se päättyi 11. elokuuta. Olympiakultaa voitti Yhdysvallat. == Alkulohkot == === Lohko A === Ottelujen alkamisajat paikallisia aikoja (UTC+1) === Lohko B === Ottelujen alkamisajat paikallisia aikoja (UTC+1) == Pudotuspelit == {{Turnauspuu8 |7.8. | | 75 || 60 |7.8. | | 91 | | 48 |7.8. || 63 || 66 |7.8. || 71 || 68 |9.8. | | 86 | | 73 |9.8. || 81 | | 64 |11.8. | | 86 | | 50 |11.8. | | 83 | | 74 }} Ottelujen alkamisajat paikallisia aikoja (UTC+1) === Puolivälierät === === Välierät === === Pronssiottelu === === Loppuottelu === == Yhdysvaltain kultamitalijoukkue == Lindsay Whalen, Seimone Augustus, Sue Bird, Maya Moore, Angel McCoughtry, Asjha Jones, Tamika Catchings, Swin Cash, Diana Taurasi, Sylvia Fowles, Tina Charles, Candace Parker. == Lähteet == == Aiheesta muualla == * London 2012: Naisten koripallon otteluohjelma Luokka:Koripallo kesäolympialaisissa 2012
Tevo

Tevo Oy on yksityinen suomalainen teollisuusyritys. Sen päätoimialana ovat raskaan teollisuuden koneet ja laitteet, niiden valmistus, huolto ja modernisoinnit. Yrityksen päätoimipaikka on Pohjois-Suomessa Saloisissa Raahen läheisyydessä, jossa yrityksen konepajat valmistavat koneistettuja osia teollisuuteen ja laivanrakennukseen. Raahessa Tevo Oy valmistaa myös paperikoneen teloja ja huoltaa niitä uusissa toimitiloissa. Tevo Oy valmistaa laivan potkureita Turengissa, Etelä-Suomessa. Tehdas toimii entisen sokeritehtaan tiloissa. Potkureista suurimmat ovat halkaisijaltaan seitsemän metriä. Tehtaalla on aikomus käynnistää vuoden 2012 loppuun mennessä iso ns. karusellisorvi, jolla voidaan työstää ja sorvata aina 13m halkaisijaan asti. Yritys on perustettu 1974 ja työllistää tällä hetkellä 140 työntekijää. Luokka:Suomalaiset metalliteollisuusyhtiöt
José Manuel Úbeda

José Manuel Úbeda (n. 1760–1823) oli säveltäjä. Hän syntyi Valenciassa, Espanjassa, ja saapui vuonna 1801 Uruguayyn, jossa loi musiikillisen uransa. Hän oli myös pappi. Hänen requieminsa (Misa para el día de difuntos, 1802) on varhaisin uruguaylainen uskonnollinen sävellys. Se on kirjoitettu neljälle lauluäänelle, huilulle ja continuolle. Teoksesta on kadonnut kaksi osaa.Requiem Survey == Lähteet == Luokka:Espanjalaiset säveltäjät Luokka:Espanjalaiset papit Luokka:Uruguaylaiset säveltäjät Luokka:Uruguaylaiset papit Luokka:Vuonna 1760 syntyneet Luokka:Vuonna 1823 kuolleet
Etelä-Korean naisten maahockeymaajoukkue

Etelä-Korean naisten maahockeymaajoukkue edustaa Etelä-Koreaa naisten maahockeyn maaotteluissa. Etelä-Korea on saavuttanut kaksi olympialaisten hopeamitalia vuosilta 1988 ja 1996. Lisäksi se sijoittui neljänneksi 1992. Kansainvälisen lajiliiton rankingissa Etelä-Korea on sijalla 12 (kesäkuu 2020). Lajin maailmanmestaruuskilpailuissa Etelä-Korean paras saavutus on pronssimitali vuodelta 1990. Vuosien 1994 ja 1998 kisoissa Etelä-Korea oli viides, vuosina 2002 ja 2010 kuudes. Etelä-Korea on Aasian kisojen sekä Aasian cupin menestynein naisten maahockeymaajoukkue. Aasian cupissa Etelä-Korea on ollut kahdeksan kertaa mitaleilla, joista kolme on ollut kultaisia. Aasian kisoissa Etelä-Korea on saavuttanut viisi mestaruutta ja kolme hopeaa. == Lähteet == naisten maahockeymaajoukkue Luokka:Maahockeymaajoukkueet
Segerstam

Segerstam on seuraavien henkilöiden sukunimi: * Hannele Segerstam (1943–2024), viulisti, Leif Segerstamin puoliso 1964–1999 * Iirisilona Segerstam (s. 1999), oopperalaulaja, sopraano, Leif Segerstamin tytär * Leif Segerstam (1944–2024), säveltäjä ja kapellimestari * Selim Segerstam (1904–1963), säveltäjä, Leif Segerstamin isä.
Argentiinan naisten maahockeymaajoukkue

Argentiinan naisten maahockeymaajoukkue edustaa Argentiinaa naisten maahockeyn maaotteluissa. Argentiina on saavuttanut neljä olympiamitalia, pronssia vuosilta 2004 ja 2008 sekä hopeaa vuodelta 2000 ja 2012. Kansainvälisen lajiliiton rankingissa Argentiina on sijalla kolme (huhtikuu 2018). Lajin maailmanmestaruuskilpailut Argentiina on voittanut kahdesti, vuosina 2002 sekä 2010. Hopeamitaleja on neljä (1974, 1976 ja 1994) ja pronssimitaleja kolme (1978 jaettu sijoitus Belgian kanssa, 2006 ja 2014). Pan-Amerikan kisoissa Argentiina on menestynein valtio. Yhdeksästä turnauksesta Argentiina on voittanut seitsemän, jääden vuosien 2011 ja 2015 kisoissa hopealle hävittyään Yhdysvalloille. == Lähteet == == Aiheesta muualla == naisten maahockeymaajoukkue Luokka:Maahockeymaajoukkueet
Etelä-Afrikan naisten maahockeymaajoukkue

Etelä-Afrikan naisten maahockeymaajoukkue edustaa Etelä-Afrikkaa naisten maahockeyn maaotteluissa. Etelä-Afrikan paras saavutus olympiaturnauksessa on yhdeksäs sija vuodelta 2004. Etelä-Afrikka on voittanut olympiaturnauksessa vain Kiinan (2000), Saksan (2004), Espanjan (2004), Uuden-Seelannin (2008) ja Yhdysvallat (2012).. Kansainvälisen lajiliiton rankingissa Etelä-Afrikka on sijalla 16 (kesäkuu 2020). Lajin maailmanmestaruuskilpailuissa Etelä-Afrikan paras sijoitus on seitsemäs vuodelta 1998. Viralliset MM-kilpailut on pelattu vuodesta 1972, mutta ennen sitä järjestetyissä turnauksissa Etelä-Afrikka menestyi. Se voitti turnauksen vuonna 1956, oli hopealla yhdessä Englannin ja Australian kanssa vuonna 1952 ja saavutti pronssia vuosina 1936, 1959, 1963 ja 1967. Afrikan maahockeyturnauksissa Etelä-Afrikka on menestynyt. Afrikan kisoissa naisten maahockeyturnaus oli mukana kolmesti, vuosina 1995–2003. Etelä-Afrikka voitti kaikki turnaukset. Afrikan mestaruuskilpailuissa Etelä- Afrikka on voittanut kaikki seitsemän turnausta vuosina 1994–2017. Ensimmäiseen turnaukseen vuonna 1990 Etelä-Afrikka ei osallistunut. Etelä- Afrikka on voittanut myös vuosien 2007 ja 2011 olympiakarsinnat. == Lähteet == naisten maahockeymaajoukkue Luokka:Maahockeymaajoukkueet
Juan Arañés

Juan Arañés oli espanjalainen säveltäjä. Hän syntyi ennen vuotta 1600 Alcalá de Henaresissa ja kuoli mahdollisesti Roomassa noin vuonna 1649. Hän julkaisi Roomassa teoksen Libro segundo de tonos y villancicos ("Tonojen ja villancicojen toinen kirja", 1624).Juan Arañés HOASM Ensimmäinen kirja on kadonnut. == Lähteet == Luokka:Espanjalaiset säveltäjät Luokka:Barokkisäveltäjät Luokka:1500-luvulla syntyneet Luokka:1640-luvulla kuolleet
Triskele

Triskele on kolmesta lomittaisesta spiraalista, jaloista tai joistakin muista symboleista koostuva ornamentti, joka perustuu ympyrän jakamiseen kolmeen osaan. Triskele on symbolinen ja osittain koristeellinen merkki, joka muodostuu yksinkertaisimmillaan kolmesta samasta pisteestä lähtevästä polvekkaasta viivasta tai vaihtoehtoisesti kolmesta polvesta koukistuneesta ihmisen jalasta.Aikio ja Vornanen 1993. s. 624 Triskele kuvaa aurinkoa läheisen sukulaisensa hakaristin tavoin. ==Etymologia== Sana tulee kreikan sanasta τρισκέλιον (triskelion) tai τρισκελής (triskeles) ja se tarkoittaa kolmea jalkaa; tri ’kolme’ ja skelos ’jalka’ . Latinaksi se on triquetrumTriskele. Facta 2001. Osa 16, palsta 790 WSOY 1986 ISBN 951-0-10221-0. == Käyttö == Vaikka triskele on ollut symbolina useissa paikoissa ja useina aikoina, se yhdistetään erityisesti kelttiläiseen taiteeseen La Tènen kulttuurissa rautakauden aikana. Pronssikauden Irlannissa kivirakennelmien seinäpintoja koristeltiin usein kolmijakokombinaatioilla. Virossa triskeleä (vir. kolmjalg, 'kolmijalka') käytettiin satoja vuosia taikamerkkinä, ja sen uskottiin karkottavan pahantekijöitä. Kristillisessä taiteessa triskele on Jumalan kolminaisuuden symboli. Nykyään triskele toimii Sisilian ja Mansaarten symbolina, joiden lipuissa se on. Nykyisin sitä käyttävät myös niin sanotut uuspakanat. Triskelen muotoisia yksiköitä muodostava klatriini-apuproteiini osallistuu solujen eritysaineenvaihdunnassa kalvorakkuloiden muodostamiseen. Vapaa Linux-jakelu Trisquel käyttää triskelionia projektinsa tunnuksena. ==Esimerkkejä== Tiedosto:CTC winged wheel ca.1927.jpg|Triskele brittiläisen polkupyöräkerhon tunnuksessa, 1927. Tiedosto:The Three Legs of Man, Ronaldsway Airport - geograph.org.uk - 194213.jpg|Bryan Knealen veistos esittää ihmisen kolmea jalkaa. Tiedosto:Triskel type Tonkedeg..svg|Gotiikan arkkitehtuurissa käytetty triskele-elementti. Tiedosto:Triskel green and yellow.PNG|Kelta-vihreä triskele. Tiedosto:Flag of the Isle of Mann.svg|Mansaaren lippu ==Lähteet== *Aikio, Annukka ja Vornanen, Rauni: Uusi sivistyssanakirja. Otava 1993. ISBN 951-1-11365-8 === Viitteet === ==Aiheesta muualla== Luokka:Symbolit Luokka:Ornamentit
Girolamo Arrigo

Girolamo Arrigo (2. huhtikuuta 1930 Palermo – 18. joulukuuta 2018 Palermo) oli italialainen säveltäjä. Hän opiskeli konservatoriossa Palermossa ja sittemmin Deutschin johdolla Pariisissa. Hän otti varhaisessa tuotannossa Boulez- vaikutteita teoksiinsa, kuten Shadows ja Infrarosso. Hän sävelsi lisäksi muun muassa espanjalaisen fasismin vastaisen teatterikappaleen Orden sekä poliittisen satiirin Addio Garibaldi.AllMusic: Girolamo Arrigo == Lähteet == Luokka:Italialaiset säveltäjät Luokka:Vuonna 1930 syntyneet Luokka:Vuonna 2018 kuolleet
Guerrilla Girls

Guerrilla Girls on vuonna 1985 perustettu yhdysvaltalainen feministinen taide- ja aktivistiryhmä, joka vastustaa taiteen ja visuaalisen kulttuurin seksismiä. Ryhmä keskittyy taidemaailman sukupuoliseen epätasa-arvoon sekä rasismiin, ja se on tullut tunnetuksi esiintymisillään jäsenten anonymiteetin takaavat gorilla-naamiot päässä. Ryhmän jäsenet käyttävät kuuluisien naistaiteilijoiden nimiä pseudonyymeinä (mm. Frida Kahlo, Kathe Kollwitz, Georgia O'Keeffe). Jäsenet, jotka ovat itsekin taiteilijoita, perustelevat tarvetta tunnistamattomina pysymiseen taidemaailman pienellä koolla.http://www.guerrillagirls.com/interview/index.shtml Ryhmän toimintaan kuuluu esimerkiksi mainosjulisteet ja keskustelutilaisuuksien järjestäminen. Ryhmä on myös julkaissut kirjoja, jossa tilastotietojen pohjalta tuodaan esiin naisten ja ei-valkoisten pieni edustus taiteessa ja taidehistoriassa. Guerrilla Girls on esiintynyt Suomessa vuonna 2011. ==Kirjallisuus== *Guerrilla Girls. Bitches, Bimbos, and Ballbreakers: The Guerrilla Girls' Illustrated Guide to Female Stereotypes. London: Penguin, 2003. ISBN 978-0-14-200101-1 *Guerrilla Girls. Confessions of the Guerrilla Girls. How a Bunch of Masked Avengers Fight Sexism and Racism in the Art World with Facts, Humor and Fake Fur. New York City: HarperCollins, 1995. ISBN 0-04-440947-8 *Guerrilla Girls. The Guerrilla Girls' Bedside Companion to the History of Western Art. London: Penguin, 1998. ISBN 978-0-14-025997-1 == Lähteet == ==Aiheesta muualla== *Guerrilla Girls Virallinen nettisivu *Gorillat muistuttivat tisseistä ja tasa-arvosta YLE 26.4.2011. Luokka:Feminismi Luokka:Aktivismi
Yhdistyneen kuningaskunnan naisten maahockeymaajoukkue

Yhdistyneen kuningaskunnan naisten maahockeymaajoukkue edustaa Yhdistynyttä kuningaskuntaa eli Isoa–Britanniaa naisten maahockeyn olympiaturnauksessa. Muissa kansainvälisissä turnauksissa Englanti, Irlanti (mukaan lukien Pohjois- Irlanti), Skotlanti ja Wales edustavat itsenäisesti. Koska Iso–Britannia osallistuu vain olympiaturnaukseen, sillä ei ole rankingsijoitusta Kansainvälisen liiton rankingissä. Ison-Britannian parhaat olympiasaavutukset ovat kultamitali vuodelta 2016 sekä pronssimitalit vuosilta 1992 ja 2012. Iso–Britannia pelasi ensimmäisen olympiaturnauksensa vuoden 1988 kisoissa. == Lähteet == Luokka:Maahockeymaajoukkueet Maahockeymaajoukkue, naisten
József Szabó (uimari)

Jószef Szabó () on unkarilainen entinen uimari ja olympiavoittaja. Hän voitti vuoden 1988 kesäolympialaisissa Soulissa olympiakultaa 200 metrin rintauinnissa. Szabó osallistui Soulissa myös 200 ja 400 metrin sekauinteihin. 400 metrillä Szabó oli neljäs, jääden pronssia voittaneesta italialaisesta Stefano Battistellistä vain 14 sadasosaa. 200 metrillä Szabón sijoitus oli 23. Szabó voitti urallaan myös 200 metrin rintauinnin MM-kultaa Madridissa 1987. EM-kilpailuissa Szabó voitti kultaa ja pronssia 200 metrin rintauinnissa sekä hopeaa 400 metrin sekauinnissa. Seuratasolla Szabó edusti Budapesti Honvéd Sportegyesületia. == Lähteet == Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1969 syntyneet Luokka:Elävät henkilöt
Japanin naisten maahockeymaajoukkue

Japanin naisten maahockeymaajoukkue edustaa Japania naisten maahockeyn maaotteluissa. Japanin paras saavutus olympiaturnauksessa on kahdeksas sija vuodelta 2004. Japani on onnistunut voittamaan olympiaturnauksessa vain viisi ottelua: Espanjan vuonna 2004, Uuden-Seelannin vuosina 2004 ja 2008 sekä Kiinan ja Etelä-Afrikan 2012. Kansainvälisen lajiliiton rankingissa Japani on sijalla 13 (kesäkuu 2020). Lajin maailmanmestaruuskilpailuissa Japanin paras sijoitus on viides vuodelta 2006. Viralliset MM-kilpailut on pelattu vuodesta 1972, ja Japani on ollut niissä kahdeksan kertaa mukana. Japani oli ensimmäinen Aasian valtio MM-kisoissa Intian jälkeen vuonna 1978. Naisten Aasian cupin Japani on voittanut vuosina 2007 ja 2013 sekä ollut kolme kertaa toinen (1985, 1989 ja 2004). Aasian kisojen maahockeyturnauksessa Japani on ollut mitaleilla seitsemän kertaa: kultaa vuonna 2018, kolme hopeaa vuosina 1986, 1994 ja 2006 sekä kolme pronssia vuosina 1990, 2002 ja 2010. == Lähteet == Maahockeymaajoukkue, naisten Luokka:Maahockeymaajoukkueet
Koko maa on punainen

Koko maa on punainen () on vuonna 1968 julkaistu kiinalainen postimerkki. Se julkaistiin Kiinan kulttuurivallankumouksen aikana ja siinä on kuvattuna työläinen, maalainen ja sotilas, jotka kohottavat Maon Pientä punaista kirjaa. Postimerkin arvo oli kahdeksan feniä.Top 13 most valuable postage stamps in the world #8 Postimerkki on kuuluisa siihen jääneestä merkittävästä ideologisesta suunnitteluvirheestä: virheellisessä postimerkissä Taiwan, jota Kiina pitää maakuntanaan, on jätetty värittämättä punaisella. Virheellinen merkki oli myynnissä alle puoli päivää. Virhe huomattiin painossa, ja siitä ilmoitettiin heti Postiministeriöön, joka määräsi merkin välittömästi myyntikieltoon ja palautettavaksi. Vain pieni osa merkeistä pääsi kiertoon. Viralliseksi syyksi merkin takaisinvetoon ilmoitettiin, että Paracel- ja Spratlysaaret puuttuivat merkin kartasta ja että Bhutanin, Burman (nyk. Myanmar) ja Mongolian vastaiset rajat oli piirretty virheellisesti.Far East Collector’s Guide, liite lehteen Gibbons Stamp Monthly, marraskuu 2011, s. 3. Merkin suunnittelija Wang Wei Sheng sanoi pelänneensä pitkän aikaa, että häntä rangaistaisiin virheestä. Yksi merkki myytiin 3,68 miljoonalla Hongkongin dollarilla (noin 322 000 euroa) hongkongilaisessa huutokaupassa vuonna 2009.’Red’ China stamp fetches record Joulukuussa 2010 merkkiä myytiin huutokaupassa 31 050 Englannin punnalla (noin 37 000 euroa) ja syyskuussa 2011 747 500 Hongkongin dollarilla (noin 66 500 euroa). ==Lähteet== Luokka:Postimerkit Luokka:Kulttuurivallankumous Luokka:1968
Almost Alive...

Almost Alive... on saksalaisen Amon Düül II -yhtyeen studioalbumi vuodelta 1977. Musiikillisesti yhtye palaa albumilla osittain uransa alkuaikojen pelkistetympään ”jamihenkisyyteen”, mutta myös kaupallisempia 1970-luvun loppupuolen AOR-vaikutteita on havaittavissa. == Kappaleet == A-puoli #One Blue Morning - 7:30 #Goodbye My Love - 8:13 #Ain't Today Tomorrow's Yesterday - 7:40 B-puoli 4. Hallelujah - 4:13 5. Feeling Uneasy - 6:02 6. Live in Jericho - 13:19 *kaikki kappaleet Amon Düül II ===Bonuskappaleet Revisited Recordsin (2005) CD-painoksella=== 7. Cosmic Inscets - 6:11 8. Live In Obergurgl - 1:38 9. Kitchen Jam - 6:57 ==Kokoonpano== *Chris Karrer - kitarat, saksofoni, laulu kpl. 3 *John Wienzierl - kitarat *Peter Leopold - rummut *Klaus Ebert - basso, kitarat, laulu kpl. 1 ja 2 *Stefan Zauner - kosketinsoittimet, syntetisaattori, laulu kpl. 5 sekä: *Claudja Barry - taustalaulu kpl. 2 *Jorg Evers - jousisovitukset kpl. 3 *Keith Forsey - perkussiot kpl. 1 Almost Alive... Luokka:Amon Düül II -yhtyeen albumit
Pipeworks Software

Pipeworks Software Inc. on yhdysvaltalainen videopelikehittäjä. Se perustettiin Eugeneen Oregoniin vuonna 1999. Nykyään Pipeworks kehittää pelejä Xbox 360-, PlayStation 3-, PlayStation Portable- ja Wii-konsoleille sekä Windowsille. Osana Foundation 9 Entertainmentiä Pipeworks Software on Pohjois- Amerikan suurin videopelien kehittäjä. Yrityksen julkaisemia pelejä ovat esimerkiksi Charm Girls: Pajama Party Wiille ja Monopoly PlayStation Portablelle. Xbox 360:lle ja PlayStation 3:lle julkaistu Deadliest Warrior: The Game on yksi heidän viimeisimmistä luomuksistaan. == Xbox-konsolikehitys == Pipeworks tunnetaan Xbox- ja Xbox 360 -konsoleiden ROM-laitteistojen kehittämisestä. ==Kehitetyt pelit== * Godzilla: Destroy All Monsters Melee, 2002 * Godzilla: Save the Earth, 2004 * Prince of Persia: Revelations, 2005 * Rampage: Total Destruction, 2006 * Prince of Persia: Rival Swords, 2007 * NHRA DragRacing Countdown to the Championship, 2007 * Godzilla: Unleashed, 2007 * Boogie, 2007 * Merv Griffin's Crosswords, 2008 * Night at the Museum: Battle of Smithsonian, 2009 * Charm Girls Club: Pajama Party, 2009 * Geo-Storm, 2009 * Monopoly, 2010 * Deadliest Warrior, 2010 * Zumba Fitness, 2010 * Devil May Cry: HD Collection, 2012 * Wheel of Fortune, 2012 * Jeopardy!, 2012 * Dancing With the Stars: Keep Dancing, 2013 * World Series of Poker: Full House Pro, 2013 * Godzilla: Smash 3, 2014 * SoccerDie, 2015 * Prominence Poker, 2016 * SUPERFIGHT, 2016 * Queen's Sea Poker, 2017 * Terraria, 2018 (PlayStation 4, Xbox One) ==Lähteet== == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
Jambolaanit

Jambolaanit (Syzygium) on yli tuhatlajinen kukkivien kasvien suku myrttikasvien heimossa. Jambolaanit ovat yleensä pienehköjä, lähinnä trooppisten sademetsäalueiden ainavihantia puita. Sukuun kuuluu useita trooppisen Aasian, Afrikan ja Australian hedelmiä sekä maustekasveja, tunnetuimpana mausteneilikka. == Ulkonäkö ja koko == Jambolaanit ovat pieniä tai keskikokoisia ainavihantia puita tai pensaita. Soikeat ja ehytlaitaiset lehdet ovat vastakkaiset tai joskus säteittäiset. Kukinnot ovat joko oksien päädyissä tai hangoissa. Kukinnoissa on kukkia kolme tai useampia. Kukilla on yleensä 4 tai 5 terälehteä, lyhyitä verholehtiä on myös 4–5. Pitkiä heteitä on lukuisia. Hedelmä on rakenteeltaan luumarja, jossa on yksi, tai harvoin kaksi siementä. == Levinneisyys == Jambolaanien suvun lajeja kasvaa luonnonvaraisena Saharan eteläpuolisessa Afrikassa, Aasian trooppisilla ja subtrooppisilla alueilla, Australiassa, Uudessa-Seelannissa, Uudessa-Kaledoniassa sekä Polynesiassa. == Lajit == pienoiskuva|170px|Rusojambolaanin (Syzygium jambos) kukkia. pienoiskuva|200px|Kellojambolaanin (Syzygium samarangense) hedelmiä. Lajeja on noin 1100; tarkka määrä riippuu tulkinnasta. Joitakin tunnettuja ja taloudellisesti tärkeitä lajeja suomenkielisine nimineen:Suomen Lajitietokeskus: Jambolaanit – Syzygium Viitattu 23.11.2022. * Syzygium aqueum – vesijambolaani * Syzygium aromaticum – mausteneilikka * Syzygium australe * Syzygium caryophyllatum * Syzygium cordatum – herttajambolaani * Syzygium corynanthum * Syzygium crebrinerve * Syzygium cumini – jaavanjambolaani * Syzygium forte * Syzygium francisii * Syzygium guineense – guineanjambolaani * Syzygium hodgkinsoniae * Syzygium jambos – rusojambolaani * Syzygium luehmannii * Syzygium malaccense – malakanjambolaani * Syzygium micklethwaitii – tuuheajambolaani * Syzygium moorei * Syzygium oleosum * Syzygium paniculatum * Syzygium polyanthum * Syzygium samarangense – kellojambolaani * Syzygium sandwicensis * Syzygium sclerophyllum – srilankanjambolaani * Syzygium zeylanicum == Käyttö == Joitakin jambolaanilajeja viljellään hedelmäpuina. Tähän tarkoitukseen käytetään laajimmin malakanjambolaania, kellojambolaania, jaavanjambolaania, vesijambolaania ja rusojambolaania. Lisäksi mausteneilikkaa (Syzygium aromaticum) viljellään maustekasvina; puun nupulla olevia kukkia käytetään kuivattuna mausteena joko jauhettuna tai sellaisenaan. == Lähteet == === Viitteet === *
John Janssen

John Janssen (3. maaliskuuta 1835 Keppeln – 2. heinäkuuta 1913) oli saksalaissyntyinen, Yhdysvaltain Illinoisissa toiminut roomalaiskatolinen piispa. Hänet vihittiin papiksi Altonin hiippakuntaan 19. marraskuuta 1858 ja nimitettiin Bellevillen hiippakunnan johtoon 28. helmikuuta 1888. Piispaksi konsekroinnin suoritti 25. huhtikuuta Patrick Augustine Feehan, jota avustivat John Joseph Hogan ja Louis Mary Fink.Catholic-Hierarchy.org: Bishop John Janssen Janssen kuoli 78-vuotiaana virassa. == Lähteet == Luokka:Yhdysvaltalaiset katoliset piispat Luokka:Vuonna 1835 syntyneet Luokka:Vuonna 1913 kuolleet